**Жалпыадамзаттық құндылықтар негізінде оқу-тәрбие үдерісін ұйымдастыруға әдістемелік басшылық жасау**

***«Әрбір адам туғаннан бастап өзіне берілген қабілеттерді жүзеге асыруы арқылы тек туған елімізге ғана емес, Жер бетіндегі барша адамзатқа пайдасын тигізуі үшін , біз қоғамымызда рухани – адамгершілік құндылықтарды білім арқылы жандандыруды қалаймыз… »***

С.А.Назарбаева

Көкшетау қаласының №2 орта мектеп-лицейі үшінші жыл бойы «Өзін-өзі тану» бойынша пилоттық жобада жұмыс істеп келеді.

Пилоттық жобаны асыру үстінде «Өзін-өзі тану» бағдарламасын интеграциялау бойынша педагогикалық қызметкерлеріне арналған біліктілікті арттыру курстарын мектеп директоры Абдыкасымова Г.Ж. бастап 22 мұғалім «Өзін-өзі тану» бойынша біліктілік жоғарлату курсын өтті, оның ішінде: 7 мұғалім - «Бөбек», 13 мұғалім – «Өрлеу».

«Жалпыадамзаттық құндылықтар негізінде оқу-тәрбие үдерісін ұйымдастыруға әдістемелік басшылық жасау» үстінде көптеген іс-шаралар өткізілді. Олардың ішінде ең алғашқы педагогикалық кеңесте мектеп басшылығы жобаның мақсатымен мазмұнына педагогикалық ұжымға бағыт-бағдар беріп жұмыс жоспарымен таныстырды.

«Өзін-өзі тану» мұғалімдерінің әдістемелік бірлестігінің жетекшісі мектеп мұғалімдерімен тренинг өткізіп ұжымды жалпыадамзаттық құндылықтар негізінде рухани-адамгершілік білім беру бағдарламасы білім алушылардың үйлесімді зияткерлік және рухани-адамгершілік дамуын қамтамасыз ететін тәрбиелеу және оқыту жүйесінің негізі маңызы зор екенін айқын ашып қорытындылады. «Оқушылардың Өзін-өзі тану пәнінен танымдық қызығушылығын дамыту оларды рухани-адамгершілік құндылықтарға тарту» тақырыбында семинар өтті. Әдістемелік бірлестігінің жетекшісі Сагиндыкова К.Х. «Жалпы адамзаттық құндылықтар концепциясы» тақырыбында Алматы қаласынды Бөбек орталығында өткен семинар жөнінде өз ойын жеткізді. Жаратылыстану пәнінен интеграция сабағында ақиқат құндылығын қолданылғаны жөнінде айтты.

Мектеп ұжымы «Өзін-өзі тану» пәнін оқыту үдерісін ұйымдастыруда білім мен тәжірибелік дайындығымен қамтамасыздандырады және болашақ педагогтың тұлғасын рухани-адамгершілік тұрғыдан өзгертуге ықпал етуде.

Жалпыадамзаттық құндылықтар бағытында оқытуды жетілдіру үшін педагогтардың мақсатты ынтымақтастығын ұйымдастыру негізінде педагогикалық және әдістемелік кеңестерде: «Жалпыадамзаттық құндылықтарды мазмұнға енгізіп, сабақ жоспарлау», «Өз тәжірибесін рефлексиялау және зерделеу үдерісіне белсенді қатысатын мұғалімдердің зерттеу мәдениетін жетілдіру» коучингтар өткізілді.

Бағдарлама мазмұнын әзірлеу үшін мектеп мұғалімдерін оқулықтар мен оқу-әдістемелік кешендер және педагогтардың біліктілігін артттыру курстарын өтті.

Математика, физика, химия, биология, география, информатика, тарих пән мұғалімдері Абдыкасымова Г.Ж., Левицкая О.В., Жақсыбергенова Б.Қ, Алимов М.Т., Тюлеубекова Р.К., Чернышова О.В., Шахметова Б.К., Башинский А.А., Жуманова А.К., Сагиндыкова Қ.Х., Купеева А.Қ., Кажимова А.Б., Иконникова А.С., Казбекова П.Т. өз сабақтарында жалпыадамзаттық құндылықтарды еңгізіп білім нәрін беруде.

Тәрбиелеу және оқыту жүйесінің инновациялық тәсілдері негізінде мектепте оқу-тәрбие үдерісі, ата-аналардың қоғамдастығын адамгершілік-рухани ағартуда ата-аналардың қатысуын жандандыру өткізілуде және тұлғаны адамгершілік-рухани дамыту мақсатында қоғамдық ұйымдарымен, шығармашылық одақтармен, әлеуметтік институттармен серіктестік орнату жүргізіледі.

Сабақ барысында мектепке дейінгі кезеңде балаларға ертегі, аңыз-әңгімелер, мақалдар арқылы мейірімділікке, қайырымды болуға жалпы адамзаттық құндылықтардың бастапқы түсініктері беріледі. Түрлі ойын тәсілдері қолданылады.  Ал бастауыш сыныптардан бастап, «Өзін-өзі тану» пәнін оқытудың бағдарламалық мазмұны мен әдістемелік әдіс-тәсілдері оқушылардың жас ерекшеліктеріне, танымдық іс-әрекеттеріне қарай күрделене береді. Бастауыш сынып оқушылары сабақта мейірімділік, сезімталдық, тілектестік, ынтымақтастық дағдыларына төселеді.

Оқу үрдісінде ойын әрекеттері, әңгімелесу, сергіту жаттығулары, рольдік ойындар, шығармашылық- практикалық жұмыстар, жағдаяттарды талдау әдіс-тәсілдері қолданылады. Осындай жұмыстардың нәтижесінде балалар өз мінез-құлықтары  мен қоршаған орта, адамдардың қылықтары мен әдеттері туралы, өз бойындағы жақсы үлгілерді жетілдіру тілектерін дамытуға ықпал етеді. Сабақтағы түрлі әдіс-тәсілдер арқылы берілген біліммен, талданған тақырып, дәйексөздер баланың өз басында жауапкершілік сезімін және өзіне-өзі талап қоя білуді, үлкендерді сыйлауға, әдептілікке, қоршаған ортаны түсінуге, қамқор болуға үйренеді.

Біздің мектебімізде сыныптан тыс жұмыстардың құндылығын байыту жолында қосымша білім беру жүйесі орын алуда. Олар, сабақтан тыс іс-шаралардың мазмұнына жалпыадамзаттық құндылықтарды интеграциялау; білім алушыларда өзін-өзі тану, өзін-өзі бағалау, өзін-өзі тәрбиелеу, өзін-өзі дамыту дағдыларын жүйелі дамыту; әрбір оқушының өзінің ішкі дүниесін сезінуге және өзінің даралығын ұғынуға көмектесуге; өмірлік маңызды құзырлықтың мақсатты дамуы арқылы үйлесімді тұлғаның қалыптасуына көмектесу; оқудан тыс қызметті ұйымдастырудың қажетті шарты ретінде әлеуметтік бағытталған жобалық қызметті пайдалану.

Мектепте барлық іс-шаралар алғашқы күндерден бастап жалпыадамзаттық құндылықтар негізінде рухани-адамгершілік призмасының негізінде өткізіледі, олар мектептің өзіндік авторлық іс-шаралар: «Әкелер одағы», «Дочки-матери» сайысы, «Слет отличников», «Посвящение в лицейсты», «Мистер и Мисс Интеллект», «Благотворительный новогодний утренник», «Мистер Благородство», «Мисс доброта», «Олимпиада политических знаний», «Ораторское исскуство», сонымен қатар қарттар күніне арналған іс –шаралар, «Ертегілер сайысы», «Твой стиль» «Шахмат», хореография, робототехника, ғылыми жоба сайыстары, «Экспедиция по сакральным местам».

Жалпыадамзаттық құндылықтар негізінде мектептің мұғалімдерімен оқушылары жоғары жетістіктерге ие болды. Жаңа кезеңдегі білім берудің өзекті мәселесі жас ұрпаққа- адамгершілік – рухани тәрбие беру. Құнды қасиеттерге ие болу, рухани бай адамды қалыптастыру оның туған кезеңінен басталуы керек.  Қазақстан қоғамындағы өскелең ұрпақтың рухани-адамгершілік білімі мен тәрбиесі жалпыадамзаттық, жалпыұлттық тұлғалық құндылықтардың үйлесімді жинақталуына бағытталған.

Көкшетау қаласының № 2 орта мектеп-лицейінде «Туған жер» бағдарламасы сәтті бастама алып, даңқты жерлестердің өмірбаянымен танысып, көрікті, киелі жерлерге бару дәстүрге айналды.

Соңғы жылдары өскелең ұрпақтың патриоттық, Отанға деген сүйіспеншілік қасиеттерін арттыру мақсатында орасан зор жұмыстар жүргізіліп жатыр. Шәкірттерімізге ата-бабаларымыздың ұрпаққа қалдырған өсиетін, өнегесін, тәуелсіздікті ерте кезден аңсап, соның жолында күресіп, аманат етіп қалдырды. Сондықтан, болашақ ұрпақ рухани байлығымызды, өз жерімізді, тілімізді, дінімізді тану, білу мақсатында, қазақ хандығының 550 жылдығына кәсіподақ ұйымының қолдауымен Щучинск-Бурабай курорт аймағына саяхатқа шықты. Кенесары ханның үңгіріне 10 шақырымдық сапар шектік және Абылай ханның алаңына, мұғалімдер мен оқушылар тобы Солтүстік Қазақстан облысы, Айыртау ауданында болды. Автосаяхат барысында Қарасай мен Ағынтай батырларының мемориалды кешеніне, Айғанымның үйіне, Сырымбет ауылындағы Ш.Уәлиханов атындағы тарихи-этнографиялық мұражайына бардық. Шоқан Уәлихановтың шығармашылық мұрасы бүгінгі күні де қоғамдық өмірдің қырларының көнерген қалдықтарына аяусыз және дәл тиетін қауіпті қару болу қасиетінен айырылған жоқ. Мұражай жиынтығындағы қызықты экспонат Шоқанның әжесі - Сырымбеттегі Айғаным ханшаның үйі. ХІХ ғасырдың 20-шы жылдарында салынған бұл ата-баба баспанасында Шоқан балалық шағын өткізді.

Бұның бәрі балалар мен үлкендердің тамсануымен қызығушылығын тудырған бұрынғы әлемге бас сұғуға мүмкіндік туғызды. Баланың сезіміне әсер ету арқылы ішкі жан дүниесін ояту нәтижесінде оның рухани - адамгершілік қасиеттері қалыптасады. Рухани - адамгершілік құндылықтармен білім жүйесін дамытып қалыптастыру жаңа қоғамның дамуындағы мәні зор, маңызды бағыт. Рухани - адамгершілікке тәрбиелеу білім берумен ғана шектелмейді. Осы мақсатта, Солтүстік Қазақстан облысы Құлсары әулие мемориалына, Бурабай аймағында орналасқан «Ботай-Бурабай» бірегей ашық аспан астындағы мұражайға саяхаттар ұйымдастырылды. «Қазақстанның қасиетті географиясы» бағдарламасына байланысты Тараз қаласы, атап айтсақ,олар: Айша-бибі, Тектұрмас әулие, Қарахан кесенесіне, сондай-ақ, «Алжир» мұражай-мемориалдық кешеніне, Қазақстан Республикасы Қарулы Күштері мұражайына, «Астана-Бәйтерек» монументіне, Хазірет Сұлтан мешітін аралаумен республикамыздың астанасына бір күндік экскурсия ұйымдастырылды.

Жыл сайын мектеп оқушылары өлкетану мен Қазақстан тарихы бойынша ғылыми жобалар жазады, облыс және республикалық ғылыми байқаулардың жүлдегерлері атанады. Абай Құнанбаевтің 175 жылдығына орай «Кемел» өнер-білім орталығының ұйымдастыруымен өткізілген мектеп оқушылары арасында «Абай-дара, Абай –дана әлемде» атты республикалық мәнерлеп оқу сайысында, 10 сынып оқушысы Жакимова Гауһар 1 дәрежелі дипломның иегері атанды. «Көкжиек» Республикалық білімдер сайты ұйымдастырған шығармашылық байқауында ерекше көзге түскен оқушылар:Татембаев Адильхан, Найзабек Айханым, Бакитова Амина марапатталды. Сонымен қатар, «Халық жадының жалынында»: «Абай жолы» - әлемдік өнерге қосқан үлкен үлес» («Кітап оқып, рухани бай бол!»республикалық байқауының аясында ) қалалық конференцияға қатысқаны үшін Нуралиев Елнұр 3 номинация бойынша «Әдеби материалды меңгеру, Шешендік шеберлік» танытқаны үшін марапатталды.

Көрнекті педагог В. Сухомлинский «Егер балаға қуаныш пен бақыт бере білсек, ол бала солай бола алады», - дейді. Демек, шәкіртке жан - жақты терең білім беріп, оның жүрегіне, білімге деген құштарлығын оята білген ұстаздарымыз: Дильдабаева Эльмира Абдикеримовна, Курманова Камар Нурмухамбетқызы.

Мектепішілік музейде шәкірттерімізді «Жас Ұлан», «Жас Қыран» қатарына қабылдау рәсәмі және ұстаздарды да салтанатты түрде марапаттау өткізіледі. Дәстүрге айналған бастауыш сынып оқушыларын арасында жыл сайын экскурсия ұйымдастырылып, «Әскери Даңқ» музейінің тарихымен, жәдігерлерімен, деректі құжаттармен, қаһарман батырлардың ерлігі туралы айтылады.

     Тәрбие саласындағы басты мақсатымыз-рухани-адамгершілігі терең ұрпақ тәрбиелеу болса, оған апарар жол баланың өзін-өзі тануына, қабілетін ашуына баулу. Өзін-өзі тану арқылы өзгені, тануға жол ашып, өмірдегі өз орнын табуға көмектеседі. Біздің мектеп-лицейіміз «Өзін-өзі» пәні бойынша пилоттық мектептер қатарында. «Өзін-өзі тану» пәнінде оқушы өзін-өзі тану ғана емес, ол рухани білім мен таным мәдениетін, қоғамдық талапқа сай ізгілікті, инабаттылықты, адамгершілік қатынастар мен мінез-құлықтарды және өзін-өзі меңгеру әдебін үйренеді.  Мектеп жасынан бастап, балалар адамгершілік құндылық бағдарын, қарым-қатынас мәдениетін, өз Отаны мен туған өлкесіне, Мемлекеттік рәміздерге сүйіспеншілікпен қарауға, отбасы, түрлі ұлт тілдеріне адамгершілікпен қарауға тәрбиеленеді. Баланың танып-білуге қызығушылығын арттырады.

Өзін-өзі тану оқушылардың бойына жалпыадаматтық құндылықтарды себудеміз, болашақта әлі де көптеген осы бағытта жұмыстар атқарылады, бұдан да биік жетістіктерге жетеміз деген сенімдемін.